ജുനാഗഡ് കോട്ട

രാജസ്ഥാനിലെ ബിക്കാനീർ നഗരത്തിൽ സ്ഥിതി ചെയ്യുന്ന ഒരു കോട്ടയാണ് ജുനാഗഡ് കോട്ട. ഈ കോട്ട യഥാർത്ഥത്തിൽ "ചിന്താമണി" എന്നാണ് അറിയപ്പെട്ടിരുന്നത്. ഇരുപതാം നൂറ്റാണ്ടിന്റെ തുടക്കത്തിൽ ജുനാഗഡ് അല്ലെങ്കിൽ "ഓൾഡ് ഫോർട്ട്" എന്ന് പുനർനാമകരണം ചെയ്യപ്പെട്ടു. താർ മരുഭൂമിയിൽ സ്ഥിതി ചെയ്യുന്ന ഈ കോട്ടയ്ക്കു ചുറ്റുമായാണ് ബിക്കനീർ നഗരം രൂപപ്പെട്ടിരിക്കുന്നത്. 1589 ൽ ബിക്കാനീർ ചക്രവർത്തി ആയിരുന്ന രാജാ റായി സിങിന്റെ മന്ത്രിയായ കരൺ ചന്ദിന്റെ മേൽനോട്ടത്തിലാണ് ജുനഗർ കോട്ട നിർമ്മിച്ചത്. അവലംബം